Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: Az önálló jelzálogjog jelzálog-hitelintézet részére történõ értékesítésénél a jelzálog-hitelintézetekrõl és a jelzálog-levélrõl szóló 1997. évi XXX. törvény 8. §-ában foglaltak szerint kell eljárni. Az önálló jelzálogjog más személy
Paragraph Index: 804

8.E ÉRTÉKELÉSI KÜLÖNBÖZET VÁLTOZÁSA A jelentés célja Ha a hitelintézet könyveiben a valós értékelés szabályait alkalmazza, akkor a táblában a vonatkozó jogszabályi elõírások szerint az értékelési különbözet állományának változását kell részletezni. Amennyiben a hitelintézet nem alkalmazza a számviteli elõírások által megengedett valós értékelést, akkor a táblát nem kell kitölteni („nemleges” jelzéssel kell ellátni). A jelentés kitöltése A táblázatban nemcsak az eszköz, hanem a forrás oldalon szereplõ értékelési különbözet állományának, illetve elszámolásának változását az oszlopok megnevezésének megfelelõen kell szerepeltetni. Az a) oszlopban feltüntetett nyitóállomány a január 1-jén fennálló értékelési különbözet állománya. A b) oszlopban kimutatandó növekedés, illetve a c) oszlopban a csökkenés a tárgyév január 1-jétõl a beszámolási idõszak végéig történt és a d) oszlopban összesített állomány-változás összegét kell szerepeltetni. Az e) oszlopban a tárgyidõszak meglévõ értékelési különbözet állományát kell feltüntetni. Külön oszlopokban kell szerepeltetni az értékelési különbözet elszámolásának, és változásának eredményt, illetve saját tõkét érintõ, valamint az értékvesztésre, céltartalékra történõ hatását, amely a valós értékelés gyakoriságából, illetve a valós értékelésre való áttérésbõl vagy megszüntetésébõl adódik. Az értékelési különbözetnek a számviteli elõírásoknak megfelelõ — a tárgyévben történt, illetve az elõzõ évre vonatkozó — bevételt, illetve ráfordítást érintõ elszámolását az f)—i) oszlopokban külön ki kell mutatni. Az adott, tárgyévre, illetve az elõzõ évre vonatkozó elszámolás kimutatásakor az f)—i) oszlopokban a bevételek, vagy a ráfordítások állományának csökkenését jelentõ változásokat negatív elõjellel kell feltüntetni. A j)—m) oszlopokban az értékelési különbözet elszámolásával kapcsolatosan az értékvesztésre, céltartalékra gyakorolt hatást a számviteli eljárásnak megfelelõ bontásban részletezni, és az n) oszlopban összesíteni kell. Annak az értékelési különbözet értékét, amely számviteli törvény szerint csak saját tõkével szemben számolható el, és eredményt nem érintenek az o) oszlopban kell feltüntetni.

Source: https://magyarkozlony.hu/hivatalos-lapok/5135167613e9a9e0c96fdb15e9a7a0f02de6e459/dokumentumok/b179e7c57e3f9dbb434e4bc0fca6646844013f19/letoltes